Ορειβατικός Σύλλογος Ρεθύμνου

Φαράγγι Πλατανιών
2024-04-07 | Φαράγγι Πλατανιών
Διαδρομή στο φαράγγι Πλατανίων της κοιλάδας του Αμαρίου, στις δυτικές πλαγιές του Ψηλορείτη. Ξεκινάμε από το Χωριό Πλατάνια και ακολουθούμε το μονοπάτι που ελίσσεται στις πλαγιές και όχι στην κοίτη του φαραγγιού, με τους εντυπωσιακούς κάθετους βράχους. Φτάνουμε στον ναό του Αγ. Αντωνίου και επιστρέφουμε από τα ίδια.
Ω.Π. : 5
Β.Δ. : 1
Αρχηγός : Ευθύμης Καραπιδάκης
Τηλ. : 6932467993

Γαλλιανό Φαράγγι
2024-04-14
Την Κυριακή αυτή θα επισκεφτούμε και θα διασχίσουμε το Γαλλιανό φαράγγι. Είναι ένα μικρό αλλά πανέμορφο φαράγγι που ξεκινάει από το χωριό Γάλλου και καταλήγει στην πόλη μας με μήκος περίπου 5.5 χλμ, μεταφέροντας τα νερά από την περιοχή των Αρμένων στην παραλία του Κουμπέ. Κατά μήκος του φαραγγιού θα συναντήσουμε τον ναό του Αγίου Αντωνίου και χαλάσματα από νερόμυλους με τον πιο ξακουστό και εξαιρετικά διατηρημένο νερόμυλο των Σαουνάτσηδων. Θα μεταφερθούμε με δικά μας οχήματα από τον ορειβατικό στην είσοδο του φαραγγιού, που είναι μετά το χωριό Γάλλος, και θα καταλήξουμε στον Κουμπέ. Είναι ένα σχετικά εύκολο φαράγγι, με εξαίρεση μερικά σημεία που λόγω μπαζών που έχουν εναποθετηθεί, θέλουν λίγο προσοχή.
Β.Δ. :1
Ω. Π. :3
Αρχηγός: Παναγιώτης Διαμάντης
Τηλ. 6945831413

Γιούς Κάμπος - Κέδρος
2024-04-21 | Γιούς Κάμπος
Η πορεία μας ξεκινά από το Οροπέδιο Γιους Κάμπος (750μ.) του Αμαρίου, στα βορειοδυτικά του Κέδρους. Από εκεί ανεβαίνουμε στην κορυφή (1.776μ.) περνώντας από σημεία που χρειάζονται εύκολο σκαρφάλωμα. Η κατάβαση θα γίνει από τον Προφήτη Ηλία.
​Β.Δ.: 2+
Ω.Π. : 7
Αρχηγός : Δημήτρης Πελαντάκης
Τηλ : 2831024886

Νικηφόρειος Δρόμος
2024-04-21 | Γωνιά
Ξεκινάμε από την πλατεία του χωριού Γωνιάς με ώρα συγκέντρωσης στις 8.30 και ώρα αναχώρησης 8.50 ακολουθώντας μια καταπράσινη ανοιξιάτικη διαδρομή 7 χιλιομέτρων σε βατούς δρόμους και μονοπάτια. Θα φτάσουμε στο χωριό Καλονύκτη γύρω στις 12 το μεσημέρι, όπου ο τοπικός πολιτιστικός σύλλογος θα παραθέσει γεύμα.
Β.Δ.: 1
Ω.Π.: 3
Πληροφορίες. :
Μάρκος Βαγιωνάκης, τηλ 6972053203
Σταυρουλάκη Φούλη, τηλ. 6947808677
Φραγκιαδακης Χρήστος, τηλ.6972117700

Θρυπτή
2024-04-27 - 2024-04-28 | Θρυπτή
Β.Δ. 1
Ω.Π. 4
Αρχηγός: Γιώργος Δατσέρης

Ταΰγετος
2024-04-27 08:00 - 2024-05-01 17:00 (Europe/Helsinki) | Ταΰγετος
ΤΑΥΓΕΤΟΣ – ΑΡΚΑΔΙΑ – ΛΑΚΩΝΙΚΗ ΜΑΝΗ Πενθήμερη εξόρμηση στην Αρκαδία και τη Λακωνία, μέχρι το νοτιοανατολικό άκρο της Πελοποννήσου. 26/4 – 2/5/2024
Θα περπατήσουμε στο πυκνό δάσος Σκυρίτιδας, κάτω από μαυρόπευκα και καστανιές. Θα κοιμηθούμε στο καταφύγιο του ΕΟΣ Σπάρτης και θα κάνουμε νυχτερινή ανάβαση στην κορυφή του Ταΰγετου για να θαυμάσουμε το φαινόμενο της πυραμίδας. Θα περπατήσουμε στην καστροπολιτεία του Μυστρά και στο ακρωτήριο Ταίναρο μέχρι το φάρο. Ενδιάμεσα θα επισκεφτούμε αξιοθέατα της περιοχής όπως το σπήλαιο Δυρού, χωριά της Λακωνικής Μάνης και τη Σπάρτη. Οι 3 διανυκτερεύσεις θα γίνουν σε δωμάτια και 1 στο καταφύγιο.
Αρχηγός: Μαρία Βλάσση, τηλ. 6936939768
Δηλώσεις συμμετοχής και προκαταβολή, μέχρι τις 15/3/2024, για να γίνουν νωρίς οι κρατήσεις, λόγω της αυξημένης ζήτησης που υπάρχει τις μέρες του Πάσχα.
ΠΡΟΓΡΑΜΜΑ
– 1η ΜΕΡΑ – 27/47:00 – 9:30: Αναχώρηση από Πειραιά με προορισμό την Βλαχοκερασιά Αρκαδίας.10:00 -17:00: Κυκλική πεζοπορία στο Δάσος της Σκυρίτιδας (Ω.Π.: 7 – Β.Δ.: 2+ – 14,5 χλμ – Υ.Δ.: 470μ ).18:00 – 20:00: Φαγητό στη Βλαχοκερασιά.20:00 – 20:40: Σπάρτη για διανυκτέρευση.- 2η ΜΕΡΑ – 28/49:00 – 12:00: Μυστράς. Περιήγηση στην καστροπολιτεία του Μυστρά.12:00 – 14:00: Ελεύθερος χρόνος στη Σπάρτη.15:00 – 17:00: Πηγή Μαγγανιάρη – καταφύγιο Ταύγετου (Ω.Π.: 2 – Β.Δ.: 1+ – 4χλμ. – Υ.Δ.: 585μ. ). Το καταφύγιο μπορεί να φιλοξενήσει 28 άτομα περίπου μέσα, αρκετούς κατασκηνωτές και θα έχει φαγητό.- 3η ΜΕΡΑ – 29/43:30 – 9:30: Νυκτερινή ανάβαση στην κορυφή Προφήτης Ηλίας του Ταύγετου, για να θαυμάσουμε το φαινόμενο της πυραμίδας. (8χλμ. – Ω.Π.: 6 – Υ.Δ.: 820μ.), Αν οι καιρικές συνθήκες δεν το επιτρέπουν (ομίχλη) η ανάβαση θα γίνει αργότερα. Η επιστροφή θα γίνει από την ίδια διαδρομή. Μια δεύτερη ομάδα μπορεί να επιστρέψει από κυκλική και δυσκολότερη διαδρομή (16,5χλμ – Ω.Π.: 8-9 – Υ.Δ.: 1230μ.), περπατώντας στο δάσος της Βασιλικής.13:30 – 15:30: Επιστροφή στην πηγή Μαγγανιάρη. Για τη μετάβαση στο καταφύγιο και την επιστροφή, θα υπάρχει διαθέσιμο όχημα.16:00-17:00: Αρεόπολη για διανυκτέρευση- 4η ΜΕΡΑ – 30/49:00 – 10:00: Πόρτο Κάγιο.10:00-12:30: Πεζοπορία στο ακρωτήριο Ταίναρο, το νοτιότερο φάρο της Ηπειρωτικής Ελλάδας ( Ω.Π.: 2).12:30 – 18:00: Βάθεια και Γερολιμένας. Επίσκεψη στα χωριά της Μάνης.Βράδυ: Αρεόπολη για διανυκτέρευση.- 5η ΜΕΡΑ – 1/59:00 – 14:30: Επίσκεψη στο σπήλαιο του Δυρού, Λιμένι, Οίτυλο.14:30 – 19:00: Επιστροφή στον Πειραιά, με μια στάση στη Τρίπολη.

Ιερά Μονή Βωσάκου
2024-04-28 | Βώσακος
Κάθε χρόνο την Κυριακή των Βαΐων, όπως κάθε χρόνο, ο σύλλογος μας περπατάει μέχρι την Μονή Βωσάκου για να παρακολουθήσει τη λειτουργία. Η μονή Βωσάκου είναι φρουριακής μορφής, περιτειχισμένη, με σεβασμό στις παραδοσιακές αρχές της μοναστηριακής αρχιτεκτονικής. Βρίσκεται ανάμεσα στις κορφές Κουτσοτρούλης, Σοφιανή κορφή και Κουφωτός των Ταλαίων Ορέων (Κουλούκωνα) σε υψόμετρο 340 μ. Κτίστηκε για πρώτη φορά το 1195, αλλά κατεδαφίστηκε δύο φορές και ξανακτίστηκε. Το σημερινό κτίσμα είναι του 19ου αιώνα.
Β.Δ.: 1+
Ω.Π.: 4
Αρχηγοί: Ανδριανή Πετράκη, Τόνια Δασκαλάκη
Τηλ.: 6978004854

Καταφύγιο Καλλέργη - Ψαρή - Μαύρη- Μελινταού
2024-05-11 - 2024-05-12 | Καταφύγιο Καλλέργη
Ξεκινάμε το απόγευμα από το Ρέθυμνο με δικά μας οχήματα με κατεύθυνση το οροπέδιο του Ομαλού και από εκεί στο Ξυλόσκαλο (1200μ) όπου θα αφήσουμε τα αμάξια. Αφού θαυμάσουμε τη θέα προς το φαράγγι της Σαμαριάς, θα ακολουθήσουμε ανηφορικό μονοπάτι και χωματόδρομο μέχρι το Καταφύγιο Καλλέργη (1580μ) όπου θα διανυκτερεύσουμε. Την Κυριακή θα ακολουθήσουμε χωματόδρομο και μονοπάτι προς την περιοχή Ποριά. Από εκεί αρχίζει απότομο μονοπάτι προς την κορυφή «Ψαρή» (υψόμ. 1883μ) και θα απολαύσουμε τη θέα προς όλα τα σημεία του ορίζοντα. Θα κατευθυνθούμε ανατολικά έχοντας δεξιά μας πάντα το άνοιγμα του φαραγγιού της Σαμαριάς. Θα περάσουμε πρώτα από την κορυφή «Μαύρη» (υψόμ. 1940μ) και θα συνεχίσουμε απο το διάσελο προς την κορυφή «Μελινταού» (υψόμ. 2133μ), μία από τις περίπου 55 κορυφές που έχουν υψόμετρο πάνω από 2.000 μέτρα στα Λευκά Όρη. Αφού απολαύσουμε την θέα θα επιστρέψουμε από τα ίδια βήματα μέχρι το διάσελο και από εκεί θα κατέβουμε από μονοπάτι και από θαμνωδη βλάστηση για να βρεθούμε σε χωματόδρομο που θα μας οδηγήσει στο Καταφύγιο. Μαζεύουμε τα πράγματά μας και κατηφορίζουμε αυτή την φορά το μονοπάτι προς το Ξυλοσκαλο.
Β.Δ. 3
Ω.Π. 11
Αρχηγοί: Παναγιώτης Διαμάντης, Χάρης Χριστινάκης
Τηλ: 6945831413, 6973438716

Οροπέδιο Νίδας - Μαύρη - Καμαραϊκό
2024-05-19 | Οροπέδιο Νίδας
Αναχωρούμε από το σύλλογο με προορισμό το οροπέδιο της Νίδας. Ξεκινάμε το περπάτημα από την Ανάληψη (1400μ.) με κατεύθυνση την κορυφή Κόλυτα (1920μ). Συνεχίζουμε για Σκαρόνερο και από εκεί ανεβαίνουμε για την κορυφή Μαύρη (1980μ). Από την Σέλα του Διγενή κατεβαίνουμε στο Καμαραϊκό Σπήλαιο και έπειτα συνεχίζουμε για τον Πόρο της Μηλιάς, για να επιστρέψουμε στο σημείο εκκίνησης.
Β.Δ.: 2+
Ω.Π.: 8
Αρχηγός: Σωτήρης Μπάντρας
Τηλ.: 6940775586 (Τρίτη -Τετάρτη-Παρασκευή: 17:00 – 21:00 & Πέμπτη 10:00-14:00, όχι μηνύματα)

Δάσος Ρούβα - Κουδούνι (1857μ.)
2024-05-25 - 2024-05-26 | Κουδούνι
Αναχώρηση από το Σύλλογο Σάββατο μεσημέρι για το δάσος του Ρούβα (960m.) όπου και θα διανυκτερεύσουμε σε σκηνές. Την Κυριακή το πρωί κατευθυνόμαστε βόρεια ακολουθώντας μονοπάτι και έπειτα βορειοανατολικά. Αφού κάνουμε μια στάση στο εκκλησάκι του Τιμίου Σταυρού, θα συνεχίσουμε ανατολικά για να ανεβούμε στην κορυφή Κουδούνι (1857m.). Επιστροφή από την ίδια διαδρομή.
Β.Δ. : 2
Ω.Π. : 8
Αρχηγοί : Κανελλάκη Αλεξάνδρα – 6978303189 (8:00-12:00),
Δατσέρης Γιώργος – 6984391950 (17:00 – 22:00)

Πάχνες - Τροχάρης
2024-06-01 - 2024-06-02 | Πάχνες
Ξεκινάμε το Σάββατο με τα οχήματά μας από το σύλλογο για να διανυκτερεύσουμε στον Τάφκο της Λαγκονιάς. Την Κυριακή το πρωί η πρώτη ομάδα θα ανέβει την κορυφή Τροχάρης (2401μ) και έπειτα στις Πάχνες (2453μ), την ψηλότερη κορυφή των Λευκών Ορέων. Η δεύτερη ομάδα θα κάνει μικρότερη και πιο εύκολη διαδρομή μέχρι τις Πάχνες, όπου θα συναντηθεί με την πρώτη ομάδα. Από εκεί θα επιστρέψουμε όλοι μαζί στα οχήματά μας για να αναχωρήσουμε. Δηλώσεις συμμετοχής μέχρι Παρασκευή για την αγορά προμηθειών για το βραδινό φαγητό.
Β.Δ. : 3 και 2
​Ω.Π. : 7 και 4
Αρχηγός : Βασιλάκης Γιώργος, Τζανουδάκης Μιχάλης
Τηλ. : 6977915978, 6974766068

Φαράγγια Μούνδρος - Βιλανδρέδο
2024-06-09 | Μούντρος
Από το χωριό Κάτω Πόρος μπαίνουμε σε ένα παλιό καλντερίμι που μας οδηγεί στο εγκατελειμμένο χωριό Νησί και έπειτα στο χωριό Μούντρος, στην είσοδο του πρώτου φαραγγιού, με τα πανύψηλα πλατάνια και τις λιμνούλες. Φτάνοντας κοντά στο χωριό Βελονάδο, βγαίνουμε από την κοίτη του ποταμού και μπαίνουμε σε ασφαλτόδρομο για λίγο, μέχρι την είσοδο του Βιλανδρεδινού φαραγγιού. Ακολουθούμε το υπέροχο, δασερό φαράγγι και η πορεία μας είναι δίπλα και μέσα στην κοίτη του ποταμού. Θα θαυμάσουμε στη θέση Κολητά, το ωραιότερο σημείο του όπου οι δυο πλευρές του σχηματίζουν ένα πολύ στενό πέρασμα. Επιστρέφουμε στο χωριό Κάτω Πόρος και όσοι το επιθυμούν θα μπορούν να γευματίσουν στη ταβέρνα του “Σάρακα”.
Υποχρεωτικά τα ορειβατικά υποδήματα, νερό, σνακ, καπέλο, καλή φυσική κατάσταση και θετική ενέργεια.

Ω.Π : 5Β.Δ.: 1+
Αρχηγός: Μαθιουδάκης Στέλιος
Τηλ.: 6948465155

Άγ. Ιωάννης - Άγ. Παύλος
2024-06-16 | Αγ. Παύλος
Την Κυριακή το πρωί φτάνουμε στον οικισμό Άγ. Ιωάννη Σφακίων (υψόμετρο 780μ). Αρχίζουμε την πεζοπορία σε παλαιό καλντερίμι διασχίζοντας κωνοφόρο δάσος για 40 λεπτά περίπου μέχρι το φρύδι του γκρεμού στο πέρασμα Καλος Πόρος (υψόμετρο 580μ). Μικρή στάση προς απόλαυση πανοραμικής θέασης Λυβικού, Αγίας Ρουμέλης, Γαύδου και Παλαιόχωρας. Συνεχίζουμε κατηφορικά στο παλαιό καλντερίμι και στη συνέχεια ακολουθούμε μονοπάτι μέσα από επικλινές δάσος προσεγγίζοντας παραλιακά μέχρι τον ναό Αγ. Παύλου. Παραμένουμε στην παραλία μέχρι το απόγευμα από όπου και επιστρέφουμε με καραβάκι στα Σφακιά.
Πληρωμές για τη μίσθωση λεωφορείου – καραβιού: Παρασκευή 14/6, στις 8-9 μμ. στο Σύλλογο, στη Δημοκρατίας 12.

Β.Δ.: 1
Ω.Π.: 3
Αρχηγός: Έλληνας Βαγγέλης
Τηλ.: 6984198857

Μάρμαρα
2024-06-22 - 2024-06-23 | Μάρμαρα
Αλλαγή σχεδίου δράσης: Λόγω εντάσεων ανέμων, η διήμερη απόδραση δεν θα γίνει στο Κεδρόδασος, αλλά στην παραλία «Μάρμαρα». Για όσους πεζοπορήσουν θα κατεβούμε από Ανώπολη ακολουθώντας το πανοραμικό καλντερίμι προς Λουτρό, και στη συνέχεια προς Μάρμαρα. Για όσους τεμπελιάσουν, θα κατεβούν με αυτοκίνητο στο στην παραλία Λύκος, όπου μπορούν να περιμένουν την πρώτη ομάδα, και από όπου θα περπατήσουμε 15 λεπτά προς τα Μάρμαρα. Θα απολαύσουμε τη γνωστή παραλία και τις διπλανές μοναδικές μορφολογίες βράχων, και αργά το απόγευμα, αφού ο χώρος αποσυμφορηθεί, θα αποτυπώσουμε μια διαφορετική εικόνα μέσα από την ήρεμη πλέον ταβέρνα του Χριστόφορου. Την Κυριακή απολαμβάνουμε το μπάνιο μας και περπατάμε προαιρετικά λίγο προς το φαράγγι. Οι Κυριακάτικες επιστροφές θα γίνουν αντιστρόφως από τις Σαββατιάτικες προσεγγίσεις.
Ω.Π.: 2 + 2
Β.Δ.: 1+
Αρχηγός Κωστής Μανωλεσάκης
Τηλ.: 6976402902

Σφακιά - Γλυκά Νερά -Λουτρό
2024-06-30 | Σφακιά – Λουτρό
Διαδρομή στο παραλιακό Ε4, του νομού Χανίων. Από την Χώρα Σφακίων κατευθυνόμαστε δυτικά και λίγο μετά την παραλία του Ίλιγγα, μπαίνουμε στο μονοπάτι που μας οδηγεί στην παραλία Γλυκά Νερά. Στη συνέχεια περνάμε διαδοχικά από τις παραλίες Τίμιος Σταυρός με το ομώνυμο εκκλησάκι, τα Περιβολάκια και φτάνουμε στο γραφικό Λουτρό, μετά από δύο ώρες πεζοπορία.

Πληρωμή λεωφορείου και εξασφάλιση συμμετοχής: Παρασκευή 28/6, 8:00-9:30 μ.μ. στο γραφείο του συλλόγου, στη Δημοκρατίας 12. Υπάρχει επίσης η δυνατότητα ηλεκτρονικής κατάθεσης (πληρ. στην αρχική σελίδα).
​Β.Δ. 1
Ω.Π. : 2
Αρχηγός : Αχμέντ
Τηλ. : 6971769197 (18:00 με 22:00, όχι μηνύματα)

Φαράγγι Ίμπρου
2024-07-07 | Ίμπρος, Ίμπρος
Το φαράγγι της Ίμπρου βρίσκεται στην ανατολική άκρη των Λευκών Όρεων. Θα ξεκινήσουμε από το ορεινό χωριό Ίμπρος (υψόμετρο 780μ.) περπατώντας ανάμεσα σε κατακόρυφους βράχους, που συγκλίνουν στη μέση περίπου της διαδρομής. Το πρώτο τμήμα του περνάει μέσα από δάσος με κυπαρίσσια, πουρνάρια και σφενδάμους. Κατόπιν θα φτάσουμε στο «μεσοφάραγγο», όπου διατηρείται βενετσιάνικη στέρνα. Από εκεί ξεκινάει το υπόλοιπο της πεζοπορίας ως της έξοδο, έχοντας διανύσει συνολικά 8 χλμ. περίπου. Αποτελεί το πιο εντυπωσιακό τμήμα της διαδρομής, με τα τοιχώματα του φαραγγιού σχεδόν να ενώνονται σε πολλά σημεία (στο στενότερο από αυτά το πλάτος του φαραγγιού είναι μόλις 2 μέτρα). Κατά τη διάρκεια του Β’ Παγκοσμίου Πολέμου 12.000 στρατιώτες εγκατέλειψαν το νησί περπατώντας κατά μήκος του φαραγγιού προς τις νότιες ακτές της Κρήτης κάτω από αεροπορικά πυρά. Από εκεί φυγαδεύτηκαν από το βασιλικό ναυτικό προς την Αίγυπτο. Θα ακολουθήσει επίσκεψη & μπάνιο στο Φραγκοκάστελο.Η πεζοπορία είναι κατάλληλη και για παιδιά.
Πληρωμή για τη μίσθωση λεωφορείου και εξασφάλιση συμμετοχής: Παρασκευή 8-9 μ.μ. στα γραφεία μας, στη Δημοκρατίας 12.

Ω.Π. : 3
Β.Δ. : 1
Αρχηγός : Κορωνάκη Μαρία
Τηλ.: 6976404552

Παξιμάδια
2024-07-14 | Παξιμάδια, Παξιμάδια, Ρεθύμνου, 740 53, Ελλάδα
Προορισμός μας τα δύο ακατοίκητα νησάκια που βρίσκονται 7 μίλια νότια της Κρήτης. Φτάνοντας με δικά μας οχήματα στην Αγία Γαλήνη θα επιβιβαστούμε σε καραβάκι. Στη συνέχεια θα πραγματοποιήσουμε μικρή πεζοπορία σε ένα από τα δύο νησάκια φτάνοντας έως την κορυφή του. Κατόπιν θα μεταβούμε σε παραλία του νησιού για μπάνιο και φαγητό. Τέλος, θα κάνουμε τον περίπλου των δύο νησιών με το καραβάκι και θα επιστρέψουμε στην Αγία Γαλήνη.
Τα Παξιμάδια, ή Ελεφαντάκι σύμφωνα με κάποιους ντόπιους, πήραν τα ονόματά τους επειδή σε κάποια μάτια μοιάζουν με ξερό ψωμί και σε κάποια άλλα με μωρό ελέφαντα που έχει ξαπλώσει στο νερό. Τα δύο νησάκια σχεδόν εφάπτονται και στο σημείο αυτό σχηματίζουν όμορφες παραλίες, παρά το βραχώδες έδαφός τους.

Πληρωμή για τη μίσθωση λεωφορείου και εξασφάλιση συμμετοχής: Παρασκευή 8-9 μ.μ. στα γραφεία μας, στη Δημοκρατίας 12.

Ω.Π.: 2Β.Δ.: 1​Αρχηγός: Μαίρη ΜιχελιουδάκηΤηλ.: 6983723494 (Ώρες επικοινωνίας: 20:00 – 22:30, όχι μηνύματα)

Πανελλήνια Ο.Σ. : Δίρφη
2024-07-20 - 2024-07-21 | Δίρφη Εύβοια
Πρόγραμμα 82ης Πανελλήνιας Ορειβατικής Συγκέντρωσης :
1. Παρασκευή 19 Ιουλίου
● 17:00 – Άνοιγμα καταφυγιου Δίρφυος και άνοιγμα Γραμματείας Π.Ο.Σ.,
προσέλευση και δήλωση ορειβατών, τακτοποίηση σε αντίσκηνα
● 20:00 – Προσφορά δείπνου, ορειβατικά δρώμενα
● 23:00 – Σιωπητήριο
2. Σάββατο 20 Ιουλίου
● 07:30 – Εγερτήριο, άνοιγμα Γραμματείας Π.Ο.Σ., προσέλευση και δήλωση
ορειβατών, τακτοποίηση σε αντίσκηνα
● 08:00 – Προσφορά πρωινού γεύματος
● 09:00 – Έναρξη ορειβατικών και παιδικών δραστηριοτήτων
● 15:00 – Λήξη ορειβατικών και παιδικών δραστηριοτήτων
● 16:30 – Προσφορά μεσημεριανού φαγητού, ξεκούραση
● 17:00 – Επίσημη έναρξη Π.Ο.Σ.
● 19:00 – Προσφορά δείπνου και ορειβατικά δρώμενα
● 21:00 – Μουσικές & χορευτικές εκδηλώσεις
● 23:00 – Σιωπητήριο
3. Κυριακη 21 Ιουλίου
● 06:30 – Εγερτήριο & άνοιγμα Γραμματείας Π.Ο.Σ.
● 07:00 – Προσφορά πρωινού γεύματος
● 08:00 – Έναρξη ορειβατικών και παιδικών δραστηριοτήτων
● 15:00 – Άφιξη όλων των ομάδων στο χωριό Στρόπωνες, λήξη Π.Ο.Σ.,
μουσικές & χορευτικές εκδηλώσεις
Όσοι επιθυμείτε να συμμετάσχετε στην Πανελλήνια Ορειβατική Συνάντηση που διοργανώνεται από τον ΕΟΣ Χαλκίδας στην κορυφή Δίρφυς (1743μ), μπορείτε να απευθύνεστε στον ΕΟΣ Ηρακλείου. Περισσότερες πληροφορίες για το πρόγραμμα, στην ιστοσελίδα του, https://www.eos-her.gr/july-2024 . Τηλέφωνο επικοινωνίας: 2810 227 609

Φαράγγι Αράδαινας
2024-07-21 | Φαράγγι Αράδενας, Χανίων, Ελλάδα
Ξεκινάμε από τα γραφεία του συλλόγου με λεωφορείο με προορισμό ένα από τα πιο γνωστά και εντυπωσιακά φαράγγια των Σφακίων με αφετηρία το εγκαταλειμμένο πια χωριό Αράδαινα, αμέσως μετά τη μεταλλική γέφυρα. Η πορεία ελίσσεται ανάμεσα σε απότομες πλαγιές, στην κοίτη του φαραγγιού, εκτός από ένα σημείο που ανηφορίζει για να παρακάμψει ένα κατακόρυφο πέρασμα. Η έξοδος του στη παραλία Μάρμαρα μας αποζημιώνει μετά την πεζοπορία. Απαραίτητα τα ορειβατικά μποτάκια.
Ω.Π.: 4:00
Β.Δ.: 1+

Αρχηγός : Αχμέντ
Τηλ. : 6971769197 (Ωρες επικοινωνίας: 18:00 με 22:00, όχι μηνύματα)

Φαράγγι Αγίας Ειρήνης
2024-07-28 | αγια Ειρηνη, Φαράγγι Αγιας Ειρήνης, Χανιά, Greece
Το μονοπάτι στο φαράγγι της Αγίας Ειρήνης, ξεκινάει λίγο νοτιότερα από το χωριό Αγία Ειρήνη (περίπου 20 χιλιόμετρα βόρεια της Σούγιας), και καταλήγει επάνω στον δρόμο περίπου 3 χιλιόμετρα πριν την Σούγια.
Το μήκος του φαραγγιού είναι περίπου 7,5 χιλιόμετρα και η διαδρομή είναι δίπλα στο ποτάμι, με σκιά στο μεγαλύτερο μέρος της κάτω από πλατάνια, πεύκα και πικροδάφνες.
Ω.Π. : 3
Β.Δ. : 1
Αρχηγός : Γαγάνης Σταύρος
Τηλ. : 6932417202

"Πάνας Δρώμενα"
2024-08-03 - 2024-08-04 | Σπήλαιο Πάνα
Το Σαββατοκύριακο 3-4/7 Ο ΕΟΣ Ρεθύμνου θα συμμετέχει στην εκδήλωση του Δ. Αμαρίου «Πάνας Δρώμενα» . Θα ξεκινήσουμε από το γραφείο του συλλόγου στις 15:30 για τη θέση Πάνας , πάνω από το Φουρφουρά για να κατασκηνώσουμε. Την Κυριακή μετά το τέλος της εκδήλωσης θα πεζοπορήσουμε στο φαράγγι Πλατανίων , μέχρι το χωριό Πλατάνια.
Διαβάστε το αναλυτικό πρόγραμμα στο site του Δήμου https://rb.gy/uchfl2
Πληροφορίες – δηλώσεις συμμετοχής : Μαρία Βλάσση, τηλ. : 6936939768

Ω.Π. : 4
Β.Δ. : 1

Κουρταλιώτικο Φαράγγι – ποταμοδιάσχιση
2024-08-11 | Κουρταλιώτικο Φαράγγι, Φαράγγι Κουρταλιώτη, Ρεθύμνου, 74060
Η ΕΞΟΡΜΗΣΗ ΑΚΥΡΩΝΕΤΑΙ

Ω.Π. : 3:30
Β.Δ. : 1+
Αρχηγός: Στέλιος Μαθιουδάκης
Τηλ: 6948465155

Ψηλορείτης
2024-08-17 - 2024-08-18 | Ψηλορείτης, Greece
Νυχτερινή ανάβαση στην ψηλότερη κορυφή της Κρήτης, τον Τίμιο Σταυρό. Το Σάββατο θα ανέβουμε στο καταφύγιο του ΕΟΣ Ρεθύμνου οδικώς απο Κουρούτες. Θα διανυκτερεύσουμε στο καταφύγιο και την Κυριακή πολύ νωρίς ξεκινάμε για την κορυφή. Από εκεί θα απολαύσουμε την Πανσέληνο να δύει και ταυτόχρονα τον ήλιο να ανατέλλει, χαρίζοντας μας μοναδικά χρώματα.
Ω.Π. : 5, Β.Δ. : 2
Αρχηγός : Μιχάλης Τζανουδάκης
Τηλ : 6974766068

Γαύδος
2024-08-22 - 2024-08-24 | Γαύδος, Παραλία Κόρφος, Crete, 730 01, Greece
Πέμπτη 22 – Σάββατο 24 Αυγούστου 2024: Γαύδος
Αναχώρηση: Πέμπτη 22/8 με ατομικά μέσα και με δική του ευθύνη ο καθένας, πηγαίνουμε στο λιμάνι Σφακίων.​Άφιξη: Επιβιβαζόμαστε στις 9:00 π.μ. στο F/B Σαμαριά, φτάνουμε στη Γαύδο και μεταφερόμαστε με το αυτοκίνητο της γραμμής (εισιτήριο 2€) στην τοποθεσία Κόρφος όπου και κατασκηνώνουμε.Πέμπτη 22 Αυγούστου: συγκέντρωση στις 16:05 για την 1η διαδρομή Κόρφος – Τρυπητή- Κόρφος (Β.Δ. : 1, Ω. Π. : 4:30). Επιστροφή – τέλος 1ης διαδρομής.Παρασκευή 23 Αυγούστου: συγκέντρωση στις 6:50 για την 2η διαδρομή Κόρφος – Αη Στρατηγός- Βατσιανά- Κόρφος. (Β.Δ. : 1, Ω. Π.: 3:30). Επιστροφή – τέλος 2ης διαδρομής.
Παρασκευή 23 Αυγούστου: συγκέντρωση στις 16:05 για την 3η διαδρομή Καστρί – Άμπελος – Ποταμός – Φάρος – Κόρφος (Β.Δ. : 1, Ω. Π. : 5). Επιστροφή – τέλος 3ης διαδρομής.
Εξοπλισμός: μικρό σακίδιο, νερό, φακός, άρβυλα ή αθλητικά παπούτσια.
Σάββατο 24 Αυγούστου: Συγκέντρωση στις 11:00πμ και επιβίβαση στο λεωφορείο της γραμμής (εισιτήριο 2€) για το λιμάνι της Γαύδου.
Το παραπάνω πρόγραμμα αφού διαβαστεί θα τηρηθεί από όλους τους συμμετέχοντες.
Ο αρχηγός έχει λάβει γνώση και μεριμνά μόνο για τις τρεις διαδρομές. Για όλο τον υπόλοιπο χρόνο που θα μείνουμε στη Γαύδο ο Αρχηγός και ο Ορειβατικός Ρεθύμνου δε φέρουν καμία ευθύνη και δεν έχουν καμία υποχρέωση για κανένα συμμετέχοντα.
Ο καθένας συμμετέχει με δική του ευθύνη.
Δηλώσεις συμμετοχών: έως Τετάρτη 21/ 8, στις 12:00 το μεσημέρι.Αρχηγός: Πελαντάκης Δημήτρης,
Τηλ.: 2831024886 (επικοινωνία: ώρες καταστημάτων)

Φαράγγι Δικτάμου
2024-08-25
Πορεία σε ένα καταπράσινο, με τεράστια πλατάνια φαράγγι του Ν. Χανίων, όπου φυτρώνει το ενδημικό βότανο της Κρήτης δίκταμος ή έρωντας. Μέσα από το φαράγγι περνάει ο παραπόταμος του Ποταμού Κυλιάρη που πηγάζει βόρεια της κορυφής Μαύρη των Λευκών Ορέων και εκβάλει στις Καλύβες. Θα ακολουθήσει μπάνιο σε κοντινή παραλία.
Ω.Π. : 3
Β.Δ. :1
Αρχηγός: Μαρία Βλάσση, τηλ.: 6936939768

Κουρταλιώτικο Φαράγγι
2024-09-01 | Κουρταλιώτικο Φαράγγι, Φαράγγι Κουρταλιώτη, Ρεθύμνου, 74060
Το φαράγγι του Κουρταλιώτη ξεκινάει από το χωριό Κοξαρέ και ρέει ανάμεσα στα βουνά Κουρούπα (984 μ) και Ξηρό Όρος (904μ). Τα σφυρίγματα του ανέμου καθώς περνά ανάμεσα από τους βράχους του μοιάζουν με κούρταλα (κρόταλα) που κτυπούν και έτσι πήρε το όνομά του. Ο Κουρταλιώτης Ποταμός διασχίζει μέρος του φαραγγιού και εκβάλλει στη λίμνη Πρέβελη. Στο τελευταίο του κομμάτι το ποτάμι ονομάζεται και Μεγάλος Ποταμός.
​
Θα ξεκινήσουμε από το μονότοξο γεφύρι με βόρεια κατεύθυνση, κόντρα στο ρεύμα του ποταμού. Στην πορεία άλλοτε περπατάμε μέσα στο νερό, άλλοτε κολυμπάμε και σε άλλα σημεία παρακάμπτουμε την κοίτη μέχρι να φτάσουμε στο σπήλαιο με τους καταρράκτες. Έπειτα ανεβαίνουμε το πέτρινο δρομάκι που ξεκινάει από την εκκλησία του Αγίου Νικολάου του Κουρταλιώτη και φτάνουμε στο τέλος της διαδρομής μας. Στη συνέχεια θα απολαύσουμε το μπάνιο μας σε κοντινή παραλία.
Β.Δ.: 1+
Ω.Π. : 3
Αρχηγός: Στέλιος Μαθιουδάκης
Τηλ.: 6948465155

42η Παγκρήτια Ορειβατική Συνάντηση – ΕΟΣ Ρεθύμνου
2024-09-07 - 2024-09-08 | αρκαδι, Αρκάδι, Greece
Αγαπητοί συνορειβάτες

Σας προσκαλούμε στην 42η Παγκρήτια Ορειβατική Συνάντηση στο Αρκάδι, το Σαββατοκύριακο 7-8/9/2024.
Στην ετήσια συνάντηση των ορειβατών της Κρήτης, θα έχουμε την ευκαιρία να περάσουμε ένα διήμερο με κέφι, γλέντι, παρέα και πεζοπορία. Παρακάτω σας παραθέτουμε το πρόγραμμα, την αφίσα της εκδήλωσης και είμαστε στη διάθεση σας για πληροφορίες.

ΠΡΟΓΡΑΜΜΑ

ΣΑΒΒΑΤΟ 7-9-2024
16:00 – 18:00: Άφιξη- στήσιμο σκηνών
19:00: Χαιρετισμοί – Ομιλίες
19:30: φαγητό
20:30: Μουσικό πρόγραμμα με το συγκρότημα Μιχάλα, Βρανά, Κανακάκη με μουσική από όλη την Ελλάδα. Κρατάτε παπούτσια για χορό.

ΚΥΡΙΑΚΗ 8-8-2024
7:00 – 9:00: Πρωινό
8:00: Έναρξη δύσκολης πεζοπορίας – Κορυφή Μαύρου – Ω.Π.: 5-6
9:00: Έναρξη εύκολης (και παιδικής) πεζοπορίας – Αρχαιολογικός χώρος Ελεύθερνας. Διάρκεια ξενάγησης – πεζοπορίας: 2 ώρες
3:00 – 4:00: Αποχαιρετισμοί – Λήξη 42ης ΠΟΣ

Συμμετοχή: 12 ευρώ

Περί οργάνωσης:
• Παρακαλείστε να φέρετε μαζί σας σκεύη φαγητού και ποτού, καθώς δεν θα σερβίρουμε σε πλαστικά μιας χρήσης.
• Οι σύλλογοι να δηλώσουν τον αριθμό συμμετεχόντων, μέχρι την Παρασκευή 30/8/2024.
• Η πρόσβαση στο χώρο της ΠΟΣ είναι εύκολη για όλα τα αυτοκίνητα ή πούλμαν. Θα υπάρχει χώρος κατασκήνωσης κάτω από δέντρα και ξεχωριστός χώρος για πάρκινγκ εντός της περιφραγμένης έκτασης εκδήλωσης. Στο χώρο υπάρχει τρεχούμενο νερό και κτήρια 10 τουαλετών.
• Η πρόσβαση στα σημεία έναρξης της εύκολης πεζοπορίας θα γίνει με ίδια μέσα (αυτοκίνητα και λεωφορεία)
• Οι συμμετέχοντες θα μαζέψουν τα πράγματα τους πριν την έναρξη της πεζοπορίας.

Καλούμε τα μέλη μας που θα ήθελαν να συνεισφέρουν στην οργάνωση ως εθελοντές, να επικοινωνήσουν μαζί μας.

Είμαστε στη διάθεση για κάθε πληροφορία, στα τηλέφωνα: Μαρία Βλάσση: 6936939768, Μαρία Κορωνάκη: 6976404552

Το Δ. Σ του Ε.Ο.Σ. Ρεθύμνου

Παξιμάδια
2024-09-15 | Παξιμάδια, Παξιμάδια, Ρεθύμνου, 740 53, Ελλάδα
Προορισμός μας τα δύο ακατοίκητα νησάκια που βρίσκονται 7 μίλια νότια της Κρήτης. Φτάνοντας με δικά μας οχήματα στην Αγία Γαλήνη θα επιβιβαστούμε σε καραβάκι. Στη συνέχεια, όποιοι επιθυμούμε, θα πραγματοποιήσουμε μικρή πεζοπορία σε ένα από τα δύο νησάκια φτάνοντας έως την κορυφή του. Κατόπιν θα μεταβούμε όλοι σε παραλία του νησιού για μπάνιο και φαγητό. Τέλος, θα κάνουμε τον περίπλου των δύο νησιών με το καραβάκι και θα επιστρέψουμε στην Αγία Γαλήνη.
Τα Παξιμάδια, ή Ελεφαντάκι σύμφωνα με κάποιους ντόπιους, πήραν τα ονόματά τους επειδή σε κάποια μάτια μοιάζουν με ξερό ψωμί και σε κάποια άλλα με μωρό ελέφαντα που έχει ξαπλώσει στο νερό. Τα δύο νησάκια σχεδόν εφάπτονται και στο σημείο αυτό σχηματίζουν όμορφες παραλίες, παρά το βραχώδες έδαφός τους.
Πληρωμή για τη μίσθωση καραβιού και εξασφάλιση συμμετοχής: Παρασκευή 8-9 μ.μ. στα γραφεία μας, στη Δημοκρατίας 12.Ω.Π.: 2Β.Δ.: 1​Αρχηγός: Μαίρη ΜιχελιουδάκηΤηλ.: 6983723494 (Ώρες επικοινωνίας: 20:00 – 22:30, όχι μηνύματα)

Λευκά Όρη
2024-09-21 - 2024-09-22
Διήμερη διαδρομή στα νότια Λευκά Όρη, στο μεγαλύτερο μέρος της μέσα σε δάσος.
Την Παρασκευή το απόγευμα θα ξεκινήσουμε από το σύλλογο με κατεύθυνση το Κουστογέρακο για διανυκτέρευση στο εκκλησάκι της Αγ. Ειρήνης πάνω από το χωριό, ώστε να είμαστε έτοιμοι να ξεκινήσουμε νωρίς το πρωί του Σαββάτου. Το Σάββατο θα ακολουθήσουμε αρχικά το Ε4 σε δασωμένο μονοπάτι με βόρεια κατεύθυνση. Θα το αφήσουμε μετά από 3 ώρες περίπου για να ανέβουμε στην κορυφή Κορδιάρης (1.730μ.), με καταπληκτική θέα προς το φαράγγι της Τρυπητής, το Γκίκγιλο και Βολακιά και το Λυβικό. Θα κατηφορίσουμε την κορυφογραμμή προς την περιοχή της Ακονιζιάς με την ομώνυμη πηγή για διανυκτέρευση.
Ω.Π.: 7:30 Β.Δ.: 2+
Την Κυριακή θα ανέβουμε στο διάσελο της Τούμπας και στην κορυφή που είναι λίγο πιο πάνω και θα ολοκληρώσουμε τον κύκλο από τα Αγριμοχώραφα προς τα αυτοκίνητα μας. Θα ακολουθήσει αποθεραπεία στη Σούγια.
Ω.Π.: 4 Β.Δ.: 2
Αρχηγός: Μαρία Βλάσση, τηλ.: 6936939768

Φαράγγι Αγίας Ειρήνης
2024-09-22 | αγια Ειρηνη, Φαράγγι Αγιας Ειρήνης, Χανιά, Greece
Θα ξεκινήσουμε λίγο νοτιότερα από το χωριό Αγία Ειρήνη (περίπου 20 χιλιόμετρα βόρεια της Σούγιας) και θα διανύσουμε μια όμορφη διαδρομή 7,5 χλμ. περίπου δίπλα στο ποτάμι, με σκιά στο μεγαλύτερο μέρος της, κάτω από πλατάνια, πεύκα και πικροδάφνες. Τέλος, θα καταλήξουμε πάνω στον δρόμο περίπου 3 χιλιόμετρα πριν την Σούγια και την όμορφη παραλία που βρίσκεται εκεί.
Το μονοπάτι στο φαράγγι της Αγίας Ειρήνης αποτελεί τμήμα του Ευρωπαϊκού μονοπατιού Ε4 καθώς και τμήμα της περιοχής NATURA 2000. Έχει χαρακτηριστεί ως καταφύγιο άγριας ζωής αποτελώντας καταφύγιο για πολλά είδη χλωρίδας και πανίδα, όπως του Κρητικού Αίγαγρου. Ταυτόχρονα αποτελεί και φαράγγι με μεγάλη ιστορική σημασία, καθώς σε αυτό έβρισκαν καταφύγιο οι επαναστάτες κατά την Τουρκοκρατία.
Πληρωμές για τη μίσθωση λεωφορείου: Παρασκευή 8-9 μ.μ. στο γραφείο του Συλλόγου Δημοκρατίας 12.
Ω.Π. : 3
Β.Δ. : 1
Αρχηγός : Γαγάνης Σταύρος
Τηλ. : 6932417202 (ώρες επικοινωνίας 6-9 μ.μ.)
